**MArt2021.**

Poziv učenicima na grupno i/ili individualno sudjelovanje na međunarodnom školskom natječaju

# NAGRADNI NATJEČAJ

Raspisujemo nagradni natječaj povodom Matematičkog ožujka, pod nazivom

# „Matematika kroz strip i karikaturu“

Cilj natječaja je potaknuti učenike na kreativno izražavanje – glavni je zadatak da predstave matematiku i predmet njenog proučavanja na duhovit i originalan način te da na taj način pokušaju matematiku približiti i svima drugima.

## Ciljevi

1. Potaknuti učenike da na kreativan način promotre predmet proučavanja matematike;
2. Potaknuti učenike da osmisle efikasne i inovativne metode kojima će postići veću motivaciju učenika

za proučavanje matematike;

1. Unaprijediti uporabu karikature i stripa u nastavi matematike;
2. Ohrabriti učenike osnovnih i srednjih škola da njeguju svoj umjetnički talent te svoje digitalne kompetencije;

Sudionici natječaja mogu biti učenici osnovnih i srednjih škola.

## Propozicije natječaja:

1. Radovi se predaju do 31. 3.2021. godine.
2. Rad može biti djelo jednog autora ili više njih.
3. Jedan autor može imati najviše 2 prijavljena rada.
4. Samo jedan rad istog autora može dobiti nagradu.
5. Rad se prijavljuje pod pseudonimom (umjetničkim imenom) ili pravim imenom i prezimenom.
6. Originalni radovi se predaju osobno učitelju ili nastavniku matematike ili se fotografije i/ili poveznice na radove mogu poslati unutar virtualne učionice (u dogovoru sa učiteljem/nastavnikom).

Na poleđini rada ili unutar objave u virtualnoj učionici treba navesti podatke o autoru/autorima: ime, prezime, razred i naziv djela.

1. Svi će radovi koji zadovolje uvjete natječaja biti izloženi na postavljenoj izložbi u prostorima škole.
2. Tri najuspješnija rada, po jedan u svakoj kategoriji, će dobiti nagrade.
3. Tri su kategorije radova: kategorija *Niži razredi osnovne škole*, kategorija *Viši razredi osnovne škole* i kategorija *Srednjoškolci*.
4. Svaka će škola organizirati glasanje unutar svoje škole za izbor najboljih karikatura i stripova (3 najbolje karikature i 2 najbolja stripa). Odabrani radovi ulaze u izbor najradova eTwinning projekta **mArt2021** koji će se organizirati početkom svibnja putem eTwinning platforme.

## Opća pravila natječaja :

* Sudjelovanje je besplatno;
* Svi radovi koji ne odgovaraju temi ili ne ispunjavaju tehničke/autorske uvjete će biti

diskvalificirani;

* Mogu se priložiti samo radovi koji još nisu objavljeni;
* Radovi koji nose neumjesne nazive i poruke mogu biti diskvalificirani;
* Radovi loše vidljivosti također mogu biti diskvalificirani;
* Naročito je važno obratiti posebnu pažnju na izbjegavanje stereotipa, karikiranja, uvredljivog ili neprikladnog prikazivanja osjetljivih grupa, njihovog položaja, načina života, kulture ili drugih karakteristika. Radovi sa ovakvim sadržajem će biti diskvalificirani;
* Sve slike korištene u radu moraju biti u skladu sa važećim Zakonom o autorskim i srodnim pravima države iz koje učenici dolaze;

**Želimo da ovaj natječaj potakne i različite aspekte učenja, svestranost i ljubav prema matematici, ali, prije svega da učenici budu kreativci i mudrice!**

## Tehnike:

Vaš strip i/ili karikaturu možete napraviti u bilo kojoj likovnoj tehnici (olovka, ugljen, bojice, tempere, tuš, vodene boje, voštane boje, ...)

* Po izboru autora može biti u papirnatom ili elektronskom obliku.
* Pazite da uslikani rad bude dobro vidljiv.
* Ako je u elektronskom obliku, snimite rad u \*.jpeg formatu.

Neki od e-alata u kojima možete napraviti strip su: <http://www.toondoo.com/> <https://www.pixton.com/>

[www.canva.com](http://www.canva.com/)